|  |  |  |
| --- | --- | --- |
| Resljeva cesta 12 | 1000 Ljubljana  (01) 43-42-200 | tajnistvo@ledina.si | cid:17eb0ebb97028910375a**3** | https://www.gkfb.si/images/obvestila/Bralnice.jpg |

****

|  |
| --- |
| **VABILO**  **Vabimo vas k udeležbi pri**  **12. UNESCO projektu**  **MENJAJ BRANJE IN SANJE** |

Projekt je organizirana izmenjava knjig, opremljenih s posvetili, mislimi ali citati. Glavni cilj projekta je vzbuditi večje zanimanje za branje in knjigo med mladimi. Želimo izboljšati medsebojno sporazumevanje, razvijati odgovornost do sočloveka, krepiti medgeneracijsko spoznavanje, učvrstiti povezovanje med posamezniki in spodbujati veščino poglobljenega branja.

V projektu lahko sodelujete na dva načina:

1. **Izmenjavo knjig izpeljete v svojem vzgojno-izobraževalnem zavodu**. Dan izpeljave projekta določite sami, ob tem pa izpostavite cilje projekta Menjaj branje in sanje. Poročilo o izpeljanem projektu pošljite na [menjajbranje@gmail.com](mailto:menjajbranje@gmail.com) najpozneje do 7. junija 2024. Prosimo, da mu priložite kakovostne fotografije. Predlagamo, da k izmenjavi knjig poleg otrok/učencev pritegnete tudi učitelje in starše ter druge zainteresirane posameznike iz svojega okolja (npr. starostnike iz bližnjih domov upokojencev, obiskovalce dnevnih centrov, učence sosednje šole, otroke iz bližnjega vrtca).

1. Udeležite se **zaključnega srečanja na Gimnaziji Ledina v sredo, 17. aprila 2024**, ko bomo praznovali svetovni dan knjige in avtorskih pravic. Dogodek bomo načrtovali v sodelovanju z Miš založbo in bo del spremljevalnega programa festivala Bralnice pod slamnikom. Za udeležence bomo pripravili literarne aktivnosti, na primer delavnice, literarni intervju ipd. Udeležence prosimo, da do srečanja preberejo mladinski roman **Nik odide** pisateljice Gabi Kreslehner(Miš založba). Na koncu srečanja si bodo udeleženci izmenjali knjige s posvetili. Prireditev bo potekala predvidoma od 10.30 do 14.00. Udeležencem zaključne prireditve bomo podrobni program poslali naknadno.

**Prijavnico pošljite do petka, 8. marca 2024**, na e-naslov [menjajbranje@gmail.com](mailto:menjajbranje@gmail.com).

V projektu lahko sodeluje več mentorjev istega vzgojno-izobraževalnega zavoda, ki se k projektu prijavite z eno prijavnico. Za pridobitev potrdila mora projekt izpeljati vsak mentor posebej, ga ustrezno dokumentirati in poslati samostojno poročilo.

Vljudno vabljeni!

Ljubljana, 25. september 2023

Mentorica projekta Koordinatorica UNESCO šole na

Marija Lotrič Gimnaziji Ledina

Nina Levstik

Ravnatelj Gimnazije Ledina

Roman Vogrinc